مارک ڕوتێ
مارک روتێ (بە ھۆڵەندی:Mark Rutte) سیاسەتمەدارێکی ھۆڵەندی و ٤٢هەمین سەرۆک وەزیرانی هۆڵەندا .لە هەڵبژاردنی ساڵی ٢٠١٠دا، ڕوتێ سەرکردایەتی پارتی خەڵک بۆ ئازادی و دیموکراسی کرد بۆ بەدەستهێنانی زۆرترین ژمارەی کورسی ئەنجوومەنی نوێنەران ، لە ئەنجامدا بۆ یەکەمجار لە مێژووی پارتەکەدا بوو بە گەورەترین هێز لە ئەنجومەنی نوێنەران. ڕوتێ لە ١٤ی تشرینی یەکەمی ٢٠١٠ وەک سەرۆکوەزیرانی هۆڵەندا سوێندی یاسایی خوارد، بووە یەکەم  لیبراڵ لە دوای ٩٢ ساڵدا وەک سەرۆکوەزیرانی هۆڵەندا دەستنیشانکرا، هەروەها دووەم گەنجترین سەرۆکوەزیرانی  بوو لە مێژووی هۆڵەندا.لە ١٥ی کانوونی دووەمی ٢٠٢١ دەستی لە کار کێشایەوە.بەڵام دواتر بەردەوامی بە سیاسەتکردن دا و بۆ خوولی چوارەم وەک سەرۆک وەزیران دیاریکرایەوە. لە ٧ی تەمموزی ٢٠٢٣، ڕوتێ   دەستلەکارکێشانەوەی حکومەتەکەی ڕاگەیاند دوای ئەوەی شکستییان هێناوە لە ڕێککەوتن لەسەر ڕێوشوێنەکانی سنووردارکردنی کۆچکردن. حکومەتەکەی ڕۆڵی چاودێر دەگرێتە ئەستۆ تا دامەزراندنی کابینەی داهاتوو دوای هەڵبژاردنەکان لە پاییزی ٢٠٢٣.لە ١٠ی تەممووزی ٢٠٢٣ وازهێنانی لە سەرۆکی پارتی خەڵک بۆ ئازادی و دیموکراسی هێنا.

سەرچاوەکان 

زیندووان
لەدایکبووانی ١٩٦٧